
 30.11.2021
 BG
 Официален вестник на Европейския съюз
 L 427/173
 РЕГЛАМЕНТ ЗА ИЗПЪЛНЕНИЕ (ЕС) 2021/2094 НА КОМИСИЯТА
 от 29 ноември 2021 година
 за разрешаване на употребата на декохинат (Deccox и Avi-Deccox 60G) като фуражна добавка за пилета за угояване (притежател на разрешението Zoetis Belgium SA) и за отмяна на Регламент (ЕО) No 1289/2004
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 и член 13, параграф 3 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда повторна оценка на добавки, разрешени с Директива 70/524/ЕИО на Съвета (2).
 (2)
 С Регламент (ЕО) No 1289/2004 на Комисията (3) беше разрешена употребата на декохинат при пилета за угояване за 10 години в съответствие с Директива 70/524/ЕИО. Впоследствие добавката беше вписана в Регистъра на фуражните добавки като съществуващ продукт в съответствие с член 10, параграф 1 от Регламент (ЕО) No 1831/2003.
 (3)
 В съответствие с член 10, параграф 2 от Регламент (ЕО) No 1831/2003 във връзка с член 7 от същия регламент беше подадено заявление за извършване на повторна оценка на веществото декохинат като фуражна добавка за пилета за угояване. Заявителят поиска добавката да бъде класифицирана в категорията добавки „кокцидиостатици и хистомоностатици“. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (4)
 В съответствие с член 13, параграф 3 от Регламент (ЕО) No 1831/2003 беше подадено заявление за изменение на състава на добавката декохинат (Deccox) като фуражна добавка за пилета за угояване, по-специално като замени зеленчуковите компоненти с минерали. Заявителят поиска да запази на пазара и двата състава на добавката. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (5)
 В становищата си от 29 ноември 2018 г. (4), 28 януари 2021 г. (5) и 30 октомври 2014 г. (6) Европейският орган за безопасност на храните („Органът“) стигна до заключението, че при предложените условия на употреба веществото декохинат няма неблагоприятно въздействие върху здравето на животните и човека, нито върху околната среда и е ефикасно за предотвратяване на кокцидозата. Посочва се също така, че не е необходим карентен срок за осигуряване на безопасността и не се счита за необходимо да се определят максимално допустими стойности на остатъчните количества. Органът също така заключи, че поисканата промяна в носителите и физическата форма на Avi-Deccox 60G по отношение на Deccox не се отразява на неговата безопасност и способността за борба с кокцидозата. Следователно и двете форми на добавката се считат за еквивалентни по отношение на борбата с кокцидозата. Органът също така заключи, че следва да се изготви план за мониторинг на резистентността към